Държавен вестник, бр. 52, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  52
и получена оценка в съответствие с разпоредбите 
на раздел III на настоящата Методика.
Чл. 12. Размерът на исканото финансиране за 
конкурсното предложение не може да превишава 
сумата от 20 000 лв.
Чл. 13. Средства за финансиране на конкурс-
ното предложение се отпускат от Агенцията за 
хората с увреждания (АХУ) за покриване само на 
еднократни допустими разходи, които се отнасят 
до инвестиционните дейности от първа група.
Чл. 14. (1) Еднократните допустими разходи 
се групират по компоненти, които са:
1. компонент 1 – разходи, свързани с учредя-
ването на едноличното предприятие;
2. компонент 2 – разходи, свързани със създа-
ване на здравословни и безопасни условия на труд;
3. компонент 3 – средства за придобиване на 
оборудване;
4. компонент 4 – средства за начален оборотен 
капитал;
5. компонент 5 – разходи, свързани със запла-
щане на краткосрочен квалификационен курс.
(2) Не са еднократни (инвестиционни) разходи 
разходите за: реклама, наеми за ползване на по-
мещения и/или оборудване, транспортни разходи, 
възнаграждения и осигуровки, в т.ч. и за лицата, 
които се занимават с реализацията на инвести-
ционните дейности, командировки, застраховки, 
погасявания на задължения към доставчици по 
други проекти, лихви, такси за обслужване на 
банкови сметки и всякакви други разходи, които 
имат характер на текущи разходи и се отнасят 
към разходите за дейностите от втора група.
Чл. 15. (1) Със средствата по компонент 1 
се покриват разходите за учредяване на ново 
предприятие, които включват такса, свързана с 
регистрацията в Търговския регистър.
(2) Отпусканите средства не покриват вноската, 
дължима при учредяване на еднолично дружество 
с ограничена отговорност съгласно Търговския 
закон, както и хонорарите за адвокати.
(3) Изработването на печат с наименованието 
на предприятието не се счита за разход, свързан 
с учредяване на предприятието.
Чл. 16. (1) Със средствата по компонент 2 
се покриват разходи за строително-монтажни 
работи, които не може да превишават 20 % от 
исканите средства.
(2) Необходимостта от извършване на строи-
телно-монтажни работи подробно се обосновава 
във формуляра, като се описва съществуващото 
положение на помещението, в което ще се изпъл-
няват дейностите от втора група, преди ремонта 
и след него. Предвидените строително-монтажни 
работи трябва да отговарят на потребностите 
от създаване на работна среда за упражняване 
на безопасен и здравословен труд при спазване 
на разпоредбите на нормативните документи, 
регламентиращи изискванията за достъпна сре-
да и изискванията за безопасни и здравословни 
условия на труд на работните места.
(3) Средствата за СМР се отпускат на кан-
дидати, които са собственици на помещенията 
(постройката), където ще се извършват дейностите 
от втора група.
(4) Ако кандидатът не е собственик, той 
представя предварителен договор със собстве-
ника на недвижимия имот с продължителност 
на ползването на имота не по-малка от срока по 
чл. 7, ал. 3 и писмено съгласие от собственика за 
извършване на предвидените СМР. За изплащане 
на средствата за строително-монтажни работи 
след утвърждаване на конкурсното предложение 
в АХУ се представя подписан договор между 
едноличното предприятие и собственика на 
недвижимия имот, в който се посочва начинът 
на признаване (възстановяване) на разходите за 
ремонт от страна на собственика на имота.
(5) Когато помещенията (постройката), за 
които се предвижда извършването на строител-
но-монтажни работи, се предоставят за ползване 
от свързано с кандидата лице, се прилагат раз-
поредбите на ал. 4.
(6) Ако по време на извършване на дейностите 
от първа и втора група бенефициентът пожелае да 
извърши строително-монтажни работи, които не 
са включени в проекта, или смени използваното 
помещение, където са извършени строително-
монтажните работи, и ако в новото помещение 
е наложително да се извършат, дейностите са за 
собствена сметка. 
Чл. 17. (1) Със средствата по компонент 3 
може да се придобие оборудване и обзавеждане 
за разкриване на работно място за кандидатства-
щото лице с трайни увреждания.
(2) Във формуляра за кандидатстване се прави 
пълно описание на оборудването и обзавеждане-
то, като се обвързва с конкретното изпълнение 
на дадена дейност от втора група. То трябва да 
компенсира намалената работоспособност на 
кандидатстващото лице с трайни увреждания 
само във връзка с изпълняване на предвидените 
дейности. Оборудване и обзавеждане, които са 
предназначени да подпомагат кандидатстващото 
лице с трайни увреждания извън неговите трудови 
ангажименти, не се финансират.
(3) Придобиваното оборудване и обзавеждане 
трябва да бъдат нови. Когато кандидатът пред-
вижда придобиване на активи втора употреба, 
той задължително обосновава във формуляра 
причините, налагащи тяхното придобиване, като 
мотивира своя избор с подходящи аргументи. 
(4) Кандидатът, получил финансиране, въз-
становява на АХУ използваните средства, когато 
закупи активи втора употреба, без да е заложил 
и обосновал това в предложението си. 
(5) Със средствата по този компонент може 
да се придобие автомобил само когато той пред-
ставлява неразделна част от работното място 
на кандидата с трайни увреждания, както е в 
случая с извършването на превози по занятие. 
Необходимостта от придобиване на автомобил 
се обосновава във формуляра, в който специ-
ално се аргументира връзката на автомобила с 
разкриването и оборудването на работно място 
за кандидатстващото лице с трайни увреждания. 
Когато се предвижда придобиването на авто-
мобил, кандидатът е задължен да представи и 
свидетелство за управление на МПС, издадено 
по надлежния ред.